Title: กฎกระทรวงการคลัง ว่าด้วยการจ่ายค่าแห่งธนบัตรชำรุด พุทธศักราช 2480

กหดหกดหกดหกด

กฎกระทรวงการคลัง
ว่าด้วยการจ่ายค่าแห่งธนบัตรชำรุด
พุทธศักราช ๒๔๘๐
------------------------

                        อาศัยอำนาจตามความในมาตรา
๒๖ และ ๓๐ แห่งพระราชบัญญัติเงินตรา 
พุทธศักราช ๒๔๗๑
รัฐมนตรีว่าการกระทรวงการคลังออกกฎว่าด้วยการจ่ายค่าแห่งธนบัตร
ชำรุดไว้ ดั่งต่อไปนี้

                        ข้อ  ๑ 
คำร้องขอให้จ่ายค่าแห่งธนบัตรชำรุดนั้น ให้ยื่นต่อกองเงินตราเป็น
หนังสือ มิให้กองเงินตรารับคำร้องเรื่องธนบัตรชนิดราคาต่ำกว่าห้าบาทไว้พิจารณา
เว้นแต่
ตามข้อ ๖ แห่งกฎนี้

                        ข้อ  ๒ 
ผู้ร้องจะต้องแนบธนบัตรไปกับคำร้องด้วย

                                                   ธนบัตรครึ่งฉบับ

                        ข้อ  ๓ 
ในกรณีที่มีผู้ยื่นคำร้องขอให้จ่ายค่าแห่งธนบัตรครึ่งฉบับ ถ้ากองเงินตรา
เป็นที่พอใจว่า
                        (ก) 
ผู้ร้องเป็นเจ้าของคนที่สุดแห่งธนบัตรนั้นทั้งฉบับ และ
                        (ข)  ผู้ร้องไม่อาจนำครึ่งที่หายมาแสดง
เพราะเหตุนอกอำนาจของตน ให้กองเงิน
ตราจ่ายค่าแห่งธนบัตรนั้นให้แก่ผู้ร้องไม่ช้ากว่า ๑ ปี
นับแต่วันที่ส่งมอบธนบัตรนั้นไว้ เว้นแต่ใน
ระหว่างเวลาเช่นว่านี้
มีผู้ยื่นคำร้องขึ้นมาภายหลังอีกในเรื่องธนบัตรฉบับเดียวกัน
                        ในการจ่ายค่าแห่งธนบัตรนั้น
ต้องให้ผู้ร้องทำหนังสือสัญญาฉบับหนึ่งตามแบบ
ที่กองเงินตราจัดขึ้น โดยมีผู้ค้ำประกันแล้วแต่จะต้องการที่สมควรไม่น้อยกว่าสองคน
สัญญาว่า ถ้า
ต่อไปขณะใดกองเงินตรามีพยานหลักฐานมาพิสูจน์ได้ว่าผู้ร้องไม่มีสิทธิที่จะรับค่าแห่งธนบัตรนั้น

ผู้ร้องจะคืนค่าแห่งธนบัตรที่รับไปนั้นในเมื่อกองเงินตราเรียกคืน

                        ข้อ  ๔ 
แม้ถึงว่าผู้ร้องไม่สามารถทำให้กองเงินตราเป็นที่พอใจดั่งกล่าวไว้ในข้อ 
๓ ถ้ากองเงินตรายังไม่ได้จ่ายค่าแห่งธนบัตรนั้นให้แก่ผู้อื่นไปก่อนแล้ว
เมื่อผู้ร้องยอมให้กองเงินตรา
ยึดธนบัตรครึ่งฉบับนั้นไว้จนพ้นกำหนดเวลาห้าปีแล้ว
กองเงินตราอาจจ่ายค่าแห่งธนบัตรนั้นให้แก่
ผู้ร้องได้ในเมื่อผู้ร้องทำหนังสือสัญญาและมีผู้ค้ำประกันดั่งกล่าวไว้ในข้อ ๓

                                                ธนบัตรต่อท่อนผิด

                        ข้อ  ๕ 
ในกรณีที่มีผู้ยื่นคำร้องขอให้จ่ายค่าแห่งธนบัตรต่อท่อนผิดในระหว่าง
เวลาไม่ช้ากว่า ๓ ปี นับแต่วันที่ได้รับคำร้องไว้
กองเงินตราจะจ่ายค่าแห่งธนบัตรให้แก่ผู้ร้องก็ได้ใน
เมื่อผู้ร้องได้ทำหนังสือสัญญาและมีผู้ค้ำประกันดั่งกล่าวไว้ในข้อ ๓

                                                      ธนบัตรขาดวิ่น

(นอกจากธนบัตรครึ่งฉบับ)

                        ข้อ  ๖ 
ในกรณีที่มีผู้นำธนบัตรขาดวิ่นมาขึ้น เมื่อกองเงินตราพอใจว่าเป็นธนบัตร
ของรัฐบาล และส่วนที่ขาดวิ่นหายไปน้อยกว่าครึ่งฉบับ กองเงินตราอาจจ่ายค่าแห่งธนบัตร
นั้นได้ทีเดียว

                                                    บทเบ็ดเสร็จทั่วไป

                        ข้อ  ๗ 
ในกรณีที่มีคำร้องแย้งกัน ในเรื่องธนบัตรฉบับเดียวกัน ห้ามมิให้กองเงิน
ตราจ่ายค่าแห่งธนบัตรนั้นแก่ฝ่ายใด
เว้นแต่คู่กรณีจะได้ตกลงกันทำเป็นหนังสือยอมให้กองเงินตรา
จ่ายค่าแห่งธนบัตรแก่ฝ่ายหนึ่งฝ่ายใดได้
หรือจนกว่าศาลจะได้มีคำวินิจฉัยชี้ขาดถึงที่สุดในกรณี
เรื่องนั้น

                        ข้อ  ๘ 
ถ้าคำร้องรายใดต้องยกเสีย เพราะเหตุได้จ่ายค่าแห่งธนบัตรรายเดียวกัน
ไปตามกฎกระทรวงนี้แล้ว
ผู้ยื่นคำร้องชอบที่จะขอให้กองเงินตราแสดงให้ทราบซึ่งข้อความทั้งหลาย
อันเกี่ยวกับการที่จ่ายค่าแห่งธนบัตรนั้นได้

                                                                           กระทรวงการคลัง
                                                    กฎให้ไว้ ณ วันที่ ๘
กุมภาพันธ์ พุทธศักราช ๒๔๘๐
                                                                              ไชยยศสมบัติ

รัฐมนตรีว่าการกระทรวงการคลัง

[รก.๒๔๘๐/-/๑๕๖๐/๑๔ กุมภาพันธ์ ๒๔๘๐]

                                                                        พุทธชาด
/ แก้ไข
                                                                        ๒๘
พฤศจิกายน ๒๕๔๕
                                                                        A+B
(C)